ברבור הטונדרה

ברבור הטונדרה (שם מדעי: Cygnus columbianus) הוא מין של ברבור ממשפחת הברווזיים החי באזורי הטונדרה הארקטית ובאגמים והנהרות סביבה, כשבחורף הוא נודד לאזורים ממוזגים יותר.

לברבור זה שני תת-מינים החיים בשתי אזורי מחיה:
ברבור קטן (Cygnus columbianus bewickii) - מצוי ברוסיה וצפון אירופה
ברבור שורק (Cygnus columbianus columbianus) - מצוי בצפון אמריקה

הוא מהקטנים שבברבורים אך עדיין עוף גדול מאוד. אורכו 115-150 ס"מ, מוטת הכנפיים 168-211 ס"מ ומשקלו 3.4-9.6 ק"ג. הוא לבן ובעל מקור שחור עם עיטור צהוב מעליו. הנקבות קטנות מהזכרים. הברבור משמיע קול הדומה לשריקה ומכאן שם תת-המין האמריקאי.

הברבור הוא עוף צמחוני שניזון בעיקר מזרעי דגנים, צמחי מים ועשבים שונים וכן מחרקים ורכיכות קטנות. הוא מצוי בחבורות הנודדות בחורף לאזורים חמים יותר. בעונת הרבייה הזכרים מתחרים ביניהם ויוצרים רעש גדול.

גלריה

קישורים חיצוניים

הערות שוליים

בעלי חיים שתוארו ב-1815
טקסונים שתוארו בידי ג'ורג' אורד
ארץ ישראל: אווזאים
נורווגיה: עופות
איסלנד: עופות
רוסיה: עופות
ברבורים